3.3.2015 Den Europæiske Unions Tidende L 58/41 RÅDETS GENNEMFØRELSESFORORDNING (EU) 2015/325 af 2. marts 2015 om gennemførelse af artikel 13 i forordning (EU) nr. 356/2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Rådets forordning (EU) nr. 356/2010 af 26. april 2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia ()), særlig artikel 13, og ud fra følgende betragtninger: (1) — Den 26. april 2010 vedtog Rådet forordning (EU) nr. 356/2010. (2) — Den sanktionskomité, der er nedsat ved FN's Sikkerhedsråds resolution 751 (1992) og 1907 (2009), slettede den 19. december 2014 en person fra listen over personer, der er omfattet af restriktive foranstaltninger, jf. punkt 1, 3 og 7 i Sikkerhedsrådets resolution 1844 (2008). (3) — Bilag I til forordning (EU) nr. 356/2010 bør derfor ændres i overensstemmelse hermed — VEDTAGET DENNE FORORDNING: Artikel 1 Bilag I til forordning (EU) nr. 356/2010 ændres som anført i bilaget til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 2. marts 2015. På Rådets vegne D. REIZNIECE-OZOLA Formand () EUTL 105 af 27.4.2010, s. 1.